Ателеканала «Формула» аҭыхратә гәыҧ аусураҿы рҧырхагахаразы ахара зду Давиҭ Велиџьанашвили заанаҵтәи абаандаҩтәра иқәырҵеит.
Қарҭ ақалақьтә аӡбарҭаҿы имҩаҧысуаз апроцессаан Велиџьанашвили ихара иазхеиҵеит.
Апрокуратура адыррақәа рыла, аинцидент аан Давиҭ Велиџьанашвили, «Формула» аҭыхратә гәыҧ алахәылацәа бџьарла дрықәмақаруа, рзанааҭтә ҧхықәрақәа рынагӡара иаҟәыҵны, абар иҭыҵырц рыдицалон, убри адагьы, Велиџьанашвили аҭыхратә гәыҧ алахәылацәа рыхҩыкгьы драқәҧеит.
Аусеилыргаратә маҵзура ҷыда ахаҭарнакцәа Велиџьанашвили дааныркылеит хәажәкыра 18 рзы. . Иқәырҵаз ахара ала иазҧхьагәаҭоуп хышықәса аҭакра.